হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হ্যারি পটার (চরিত্র)
হ্যারি সর্বপ্রথম "হ্যারি পটার অ্যান্ড দ্য ফিলোসফার্স স্টোনে" (যুক্তরাষ্ট্রেঃ "হ্যারি পটার অ্যান্ড দ্য সরসারার্স স্টোন") সিরিজের প্রধান চরিত্র হিসেবে উপস্থিত হয়। হ্যারির বয়স যখন এক বছর ছিল, তখন ইতিহাসের সবচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। সে হ্যারিকেও হত্যা করতে চেয়েছিল, কিন্তু সে চেষ্টা ব্যর্থ হয় এবং তার শরীর ধ্বংস হয়ে যায়, শুধুমাত্র আত্মার খন্ডিত অংশ নিয়ে কোন রকম বেঁচে থাকে।